Pada musim berikutnya, Syamsuri gagal menempatkan diri dalam skuad Piala Asia 2007 Malaysia. Ini kerana Persatuan Bola Sepak Terengganu telah menggantungnya dari menyertai mana-mana perlawanan bola sepak atas masalah disiplinnya. Sejak itu, Syamsuri gagal menempatkan diri dalam skuad Malaysia dan posisinya selaku penjaga gol nombor satu Malaysia dirampas Mohd Helmi Eliza Elias dari Kedah. Tambahan pula penghijrahannya ke Pahang mengakibatkan prestasinya merudum.